
П  Р  Е  Д  Л  О  Ж  Е  Н  И  Е
                          
                  ОТ ЕРОЛ МЮМЮН  – КМЕТ НА ОБЩИНА КЪРДЖАЛИ
 
       Относно:  Обявяване на движима вещ (училищен автобус) от публична в частна общинска собственост и даване на съгласие за  продажба чрез публичен търг с  тайно наддаване


	УВАЖАЕМИ ОБЩИНСКИ СЪВЕТНИЦИ,

	В Община Кърджали е постъпило мотивирано искане с Вх. №67-00-285/09.09.2026 г. от Маргарита Демирева  – Директор на СУ « Петко Рачов Славейков» гр.Кърджали, относно внасяне на предложение до Общински съвет  – Кърджали за даване на съгласие за продажба на пътно превозно средство – автобус Форд Транзит с регистрационен номер  К 3470 ВР стопанисвано от училището. 
	Съгласно разпоредбата на чл.62, ал.12 от Наредбата за реда за придобиване, управление и разпореждане с общинско имущество на Община Кърджали продажбата на движими вещи –  общинска собственост, на стойност над 5,11 хил.евро се извършва, съгласно реда за разпореждане с недвижима общинска собственост предвиден в глава пета от наредбата.
	Съгласно разпоредбата на чл.35, ал.1  от  ЗОС продажбата на имоти и вещи - частна общинска собственост, се извършва след решение на общинския съвет от кмета на общината чрез публичен търг или публично оповестен конкурс.
	Към настоящия момент горепосоченият училищен  автобус е престанал да изпълнява функциите си по предназначение и не е необходим за задоволяване на образователните нужди в общината.
Съгласно чл. 6, ал. 1 от Закона за общинската собственост, имотите и вещите – публична общинска собственост, които са престанали да имат предназначението по чл. 3, ал. 2  се обявяват от общинския съвет за частна общинска собственост. 
След промяната на статута, разпореждането с превозното средство може да бъде извършено по реда на чл. 35, ал. 1 от ЗОС чрез публичен търг.
Изготвена е пазарна оценка от лицензиран независим оценител, съгласно която пазарната стойност на автобуса възлиза на 16 900 евро/ без начислен ДДС/.
Предвид  гореизложеното предлагам след  обсъждане Общински съвет – Кърджали да приеме следното 


                                                                                                                         ПРОЕКТ
                                                      
Р Е Ш Е Н И Е:

	На основание чл.21, ал.1, т.8 от ЗМСМА, чл.35, ал.1 от Закона за общинската собственост, във връзка с  чл.62, ал.12 от Наредбата за реда за придобиване, управление и разпореждане с общинско имущество на Община Кърджали, Общински съвет – Кърджали РЕШИ:

1.Обявява от публична общинска собственост в частна общинска собственост движима вещ – дълготраен материален актив: училищен автобус Форд Транзит, рег. № К3470 ВР, рама  № WFOHXXTTGHHJ50049, двигател № HJ50049,  с дата на първа регистрация: 29.05.2017г.
2.Дава съгласие за продажба на автобус Форд Транзит, рег. № К3470 ВР, рама  № WFOHXXTTGHHJ50049, двигател № HJ50049, с дата на първа регистрация: 29.05.2017г., чрез провеждане на публичен търг с тайно наддаване.
3.Определя начална тръжна цена в размер на  16 900 евро /без начислен  ДДС/, изготвена от лицензиран оценител.
[bookmark: _GoBack]4. Упълномощава Кмета на Община Кърджали да възложи със заповед на Директора на СУ « Петко Рачов Славейков» гр.Кърджали да извърши всички действия по организацията и  провеждането на търга, както и да издаде заповед  и сключи договор за  покупко – продажба на  движимата вещ по т.1 от настоящото решение.         
  




КМЕТ НА

                                                /ЕРОЛ МЮМЮН/




Изготвил:

Съгласувано:
Директор дирекция ОСИ: ………………….
                                                 / Г. Мустафа /
Ст. юрисконсулт: ……….....……

